Nadhir Nasar

Ahmad Nadhir Ahmad Nasar (lahir 17 Disember 1996) merupakan seorang pelakon, model dan  pengacara lelaki Malaysia. Kerjayanya bermula sebagai salah seorang peserta Hero Remaja 2020 dan bergelar juara. Nadhir juga mesra dengan panggilan Lucky.

Kerjaya
Nadhir merupakan seorang model sebelum menyertai Hero Remaja 2020 dan pernah menjadi model peragaan untuk Minggu Fesyen Kuala Lumpur (KLFW) selama tiga tahun, dari 2016 sehingga 2019. Setelah bergelar sebagai juara Hero Remaja 2020, Nadhir menceburi bidang lakonan.

Beliau memulakan kerjaya lakonan menerusi drama Cerita Hantu Asrama, seterusnya membintangi drama Tercipta Satu Ikatan dan Projek: Anchor SPM, tetapi lebih dikenali menerusi lakonannya sebagai Syafiq Hambali dalam drama i-Tanggang: Mother of All Lies dan Naim dalam siri Astro Originals Projek: High Council.

Nadhir juga pernah membintangi filem pendek bertajuk Tujuh Hari Di Bawah Matahari dengan memegang watak sebagai Emil Zulkifli.

Kehidupan peribadi
Nadhir Nasar dilahirkan di Lansing, Michigan, Amerika Syarikat dan tinggal di sana selama 4 tahun. Nadhir kemudiannya kembali ke Malaysia dan dibesarkan di Petaling Jaya, Selangor. Nadhir merupakan anak bongsu daripada tiga adik beradik. Nadhir mendapatkan pendidikan menengah di Sekolah Menengah Kebangsaan La Salle, Petaling Jaya sebelum meneruskan pelajaran di peringkat diploma dan sarjana muda di Universiti Teknologi Mara (UiTM). Beliau merupakan graduan bidang Komunikasi Massa (Penyiaran) di universiti awam tersebut.

Filemografi

Filem

Drama

Web drama

Telefilem

Televisyen

Iklan

Anugerah dan pencalonan

Rujukan

Pautan luar
 
 
 

Kelahiran 1996
Orang hidup
Orang Malaysia berketurunan Melayu
Muslim Malaysia
Orang dari Perak
Pelakon lelaki Malaysia
Pelakon lelaki Malaysia abad ke-21
Pelakon televisyen Malaysia
Peragawan Malaysia
Alumni Universiti Teknologi MARA
Peserta Hero Remaja